PMIndiaData/PMIndiaSum huggingface dataset:
জামাইকার প্রধানমন্ত্রী টেলিফোনে ভারতের প্রধানমন্ত্রীকে অভিনন্দন জানালেন

জামাইকার প্রধানমন্ত্রী মিঃ অ্যান্ড্রু মাইকেল হোলনেস টেলিফোনে ভারতের প্রধানমন্ত্রী শ্রী নরেন্দ্র মোদীকে নির্বাচনে ঐতিহাসিক জয়ের জন্য অভিনন্দন জানিয়েছেন। প্রধানমন্ত্রী মোদীও ঊষ্ণ শুভেচ্ছা ও আগাম অভিনন্দনমূলক চিঠির জন্য মিঃ হোলনেস’কে ধন্যবাদ দেন। শ্রী মোদী বলেন, জামাইকা সহ সমস্ত ক্যারিবিয়ান অঞ্চলের সঙ্গেই অভিন্ন সম্পর্ককে ভারত উচ্চ অগ্রাধিকার দিয়ে থাকে। ক্যারিবিয়ান অঞ্চলের সঙ্গে আর্থিক যোগসূত্র নিবিড়তর করার জন্য চলতি বছরের গোড়ার দিকে ক্যারিকম উন্নয়ন তহবিলের আন্তর্জাতিক উন্নয়নমূলক অংশীদার হয়ে ওঠার লক্ষ্যে ভারতের আগ্রহের কথাও তিনি প্রসঙ্গত উল্লেখ করেন। জামাইকা ও ক্যারিবিয়ান অঞ্চলের সঙ্গে সম্পর্ক মজবুত করার ক্ষেত্রে ভারতের আগ্রহকে প্রধানমন্ত্রী হোলনেস স্বাগত জানিয়েছেন। জলবায়ু পরিবর্তনজনিত বিভিন্ন চ্যালেঞ্জের কার্যকর মোকাবিলা সহ পারস্পরিক স্বার্থ সংশ্লিষ্ট সমস্ত ক্ষেত্রেই দ্বিপাক্ষিক সম্পর্ককে আরও সুদৃঢ় করতে তিনি প্রধানমন্ত্রী শ্রী মোদীর সঙ্গে একযোগে কাজ করার ব্যাপারে আগ্রহ প্রকাশ করেন। …
ভারত ও ইকুয়েটরিয়াল গিনি-র মধ্যে ভেষজ গাছপালা ক্ষেত্রে সহযোগিতা গড়ে তোলার সমঝোতাপত্রে মন্ত্রিসভার অনুমোদন

ভারত ও ইকুয়েটরিয়াল গিনি-র মধ্যে ভেষজ গাছপালা ক্ষেত্রে সহযোগিতা গড়ে তোলার লক্ষ্যে স্বাক্ষরিত সমঝোতাপত্রের ব্যাপারে কর্মপরবর্তী অনুমোদন দিয়েছে কেন্দ্রীয় মন্ত্রিসভা। প্রধানমন্ত্রী নরেন্দ্র মোদীর পৌরহিত্যে গত বুধবার (১৬ই মে) কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়। এই সমঝোতার ফলে দুই দেশের মধ্যে ভেষজ গাছপালার ক্ষেত্রে দ্বিপাক্ষিক সহযোগিতা আরও বৃদ্ধি পাবে। এই সমঝোতার ফলে ভেষজ গাছপালা নিয়ে গবেষনা, প্রশিক্ষন এবং এ বিষয়ে আলোচনার জন্য বৈঠক আয়োজন করা হবে। বর্তমান বাজেট এবং আয়ুষ মন্ত্রকের জাতীয় ভেষজ গাছপালা পর্ষদে চালু প্রকল্প থেকে প্রয়োজনীয় খরচ মেটানো হবে। /
বিএসএনএল-এর মান ও পরিষেবাকে উন্নত করতে ১.৬৪ লক্ষ কোটির পুনরুজ্জীবন প্যাকেজ

নয়াদিল্লি, ২৭ জুলাই, ২০২২ আর্থিক দিক থেকে বিএসএনএল-কে চাঙ্গা করে তুলতে সংস্থার ১ লক্ষ ৬৪ হাজার কোটি টাকার পুনরুজ্জীবন প্যাকেজ আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই প্যাকেজের আওতায় রয়েছে – বিএসএনএল পরিষেবার মানোন্নয়নে নতুন মূলধন যোগান, স্পেকট্রাম বন্টন, ব্যালেন্স শিটকে সঙ্কটমুক্ত করা এবং ভারত ব্রডব্যান্ড নিগম লিমিটেড (বিবিএনএল)-কে বিএসএনএল-এর সঙ্গে সংযুক্তির মাধ্যমে একটি শক্তিশালী ফাইবার নেটওয়ার্ক গড়ে তোলা। উল্লেখ্য, দূরসঞ্চার ক্ষেত্রে বিএসএনএল-এর একটি গুরুত্বপূর্ণ ভূমিকা রয়েছে। কারণ, দেশের গ্রামাঞ্চলে দূরসঞ্চার পরিষেবার প্রসার, দেশীয় প্রযুক্তির উন্নয়ন এবং বিপর্যয় মোকাবিলায় বিএসএনএল-এর গুরুত্ব অপরিহার্য। অনুমোদিত এই প্যাকেজের সাহায্যে একদিকে যেমন বিএসএনএল-এর বর্তমান পরিষেবার গুণগত মানের উন্নয়ন ঘটবে, অন্যদিকে তেমনই ৪জি পরিষেবা প্রসারের মাধ্যমে সংস্থার আর্থিক সম্ভাবনা বিশেষভাবে উজ্জ্বল হয়ে উঠবে। আশা করা হচ্ছে, এই পুনরুজ্জীবন প্যাকেজের ফলে বিএসএনএল আবার ঘুরে দাঁড়াবে এবং ২০২৬-২৭ অর্থবর্ষ নাগাদ একটি লাভজনক সংস্থায় পরিণত হবে।
সিকিমের রাজ্য প্রতিষ্ঠা দিবসে রাজ্যের মানুষদের প্রধানমন্ত্রীর শুভেচ্ছা

নতুনদিল্লি, ১৬ই মে, ২০২২ প্রধানমন্ত্রী শ্রী নরেন্দ্র মোদী রাজ্য প্রতিষ্ঠা দিবস উপলক্ষ্যে সিকিমবাসীদের শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “রাজ্য প্রতিষ্ঠা দিবসে আমার সিকিমের ভাই বোনেদের শুভেচ্ছা জানাই। বিভিন্ন ক্ষেত্রে রাজ্যবাসী তাঁদের স্বতন্ত্রতার পরিচয় দিয়েছেন এবং জাতীয় উন্নয়নে গুরুত্বপূর্ণ অবদান রেখেছেন। সিকিমের নাগরিকরা সুস্বাস্থ্যের অধিকারী হোন সুখে থাকুন , সেই প্রার্থনা করি।“ /
কৃষি ও সংশ্লিষ্ট ক্ষেত্রে সহযোগিতার জন্য তাইওয়ানের সঙ্গে 
‘সমঝোতা পত্র’-এর প্রতি কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় অর্থনীতি বিষয়ক ক্যাবিনেট কমিটি ভারতে ‘তাইপেই ইকনোমিক এন্ড কালচারাল সেন্টার’ এবং তাইওয়ানের তাইপেইয়ে ‘ইন্ডিয়া তাইপেই অ্যাসোসিয়েশন’-এর মধ্যে কৃষি ও সংশ্লিষ্ট ক্ষেত্রে সহযোগিতার জন্য পূর্বে অনুমোদিত ‘সমঝোতা পত্র’ (মউ)-এর মঞ্জুরি দিয়েছে। এই ‘মউ’ কৃষি, উদ্যানশিল্প, প্রাণী পালন, মৎস চাষ, অ্যাকুয়াকালচার এবং খাদ্য প্রক্রিয়াকরণ, বংশগতি বিষয়ক সম্পদের পাশাপাশি পরিবেশের নির্ভরযোগ্যতা বিষয়ক ক্ষেত্র সমূহে সহযোগিতার সংস্থান করবে। উভয়পক্ষ এই সব ক্ষেত্রে সহযোগিতার জন্য দুদেশের বেসরকারি ক্ষেত্রকে উৎসাহিত করবে। এই ‘মউ’ প্রাথমিকভাবে পাঁচ বছরের জন্য সাক্ষর করা হবে এবং যদি না কোনো একটি পক্ষ এটাকে বাতিল করতে আগ্রহ/ইচ্ছা প্রকাশ করে, তাহলে তা পরবর্তী পাঁচ বছরের জন্য স্বাভাবিকভাবে নবীকৃত হবে।
সৌরাষ্ট্র নর্মদাজলসেচ প্রকল্পের আনুষ্ঠানিক সূচনা করলেন প্রধানমন্ত্রী

গুজরাটেরসৌরাষ্ট্র নর্মদা জলসেচ প্রকল্পটির সূচনা হল মঙ্গলবার। সানসারায় একটি ফলকউন্মোচনের মাধ্যমে এই প্রকল্পের আনুষ্ঠানিক সূচনা করলেন প্রধানমন্ত্রী শ্রীনরেন্দ্র মোদী। এইউপলক্ষে আয়োজিত এক বিশাল সমাবেশে ভাষণদানকালে শ্রী মোদী বলেন যে গুজরাটেরমুখ্যমন্ত্রী থাকাকালীন তিনি বিশ্বাস ও উপলব্ধি করেছিলেন যে কৃষকদের কাছে জল হলঅতি প্রয়োজনীয় একটি সম্পদ। রাজ্যের বাঁধগুলিতে জল পরিস্থিতি এবং জল বৃদ্ধির সূচকআশাব্যাঞ্জক বলে মনে করেন তিনি। এছাড়াও, রাজ্যে বেশ কিছু বাঁধ নিয়ন্ত্রণ ব্যবস্থাগড়ে তোলা হয়েছে বলেও প্রধানমন্ত্রী উল্লেখ করেন তাঁর ভাষণে। এমনকি, পরিস্থিতির উন্নতিহয়েছে কচ্ছ এলাকাতেও। এক সময় সেখানে কর্তব্যরত জওয়ানরা পর্যাপ্ত মাত্রায় জলেরসুযোগ থেকে বঞ্চিত থাকতেন। সৌরাষ্ট্রনর্মদা জলসেচ প্রকল্পটি সম্পর্কে সৌরাষ্ট্রের আইন বিশেষজ্ঞদের সঙ্গে তাঁর প্রথমসাক্ষাৎকার ও মতবিনিময়ের ঘটনা স্মরণ করে প্রধানমন্ত্রী বলেন, এই বিশেষ উদ্যোগেরজন্য প্রত্যেক গুজরাটবাসীই গর্ব বোধ করতে পারেন। জলসংরক্ষণের ওপরও বিশেষ জোর দেন শ্রী নরেন্দ্র মোদী। শস্য বিমা সহ কৃষক কল্যাণেকেন্দ্রীয় সরকার গৃহীত বিভিন্ন উদ্যোগ ও পদক্ষেপের কথা তিনি তুলে ধরেন তাঁর এদিনেরভাষণে। রান্নারগ্যাস সংযোগ সম্পর্কিত ‘উজ্জ্বলা যোজনা’ এবং এলইডি বাল্ব বন্টনের জন্য রূপায়িত কর্মসূচিদেশের নাগরিকদের জীবনযাত্রার মানে বিশেষ পরিবর্তন এনে দিয়েছে বলে প্রসঙ্গত উল্লেখকরেন প্রধানমন্ত্রী। /
মধ্যপ্রদেশে নগরোন্নয়ন প্রকল্পের সূচনা করলেন প্রধানমন্ত্রী; বন্টন করলেন স্বচ্ছ সর্বেক্ষণ পুরস্কার

প্রধানমন্ত্রী শ্রী নরেন্দ্র মোদী শনিবার মধ্যপ্রদেশের বিভিন্ন স্থানে প্রধানমন্ত্রী আবাস যোজনা, শহরাঞ্চলে পানীয় জল সরবরাহ কর্মসূচি, শহর এলাকায় কঠিন বর্জ্য ব্যবস্থাপনা, নগর পরিবহণ, শহরাঞ্চলের স্বাস্থ্য ব্যবস্থা এবং নগর-কেন্দ্রিক অন্যান্য প্রকল্পের আনুষ্ঠানিক সূচনা করেন রিমোটের সাহায্যে। ইন্দোরে আয়োজিত এক অনুষ্ঠানে স্বচ্ছ সর্বেক্ষণ – ২০১৮ পুরস্কার বন্টনের পাশাপাশি স্বচ্ছ সর্বেক্ষণ – ২০১৮’র ফলাফল সংশ্লিষ্ট একটি ড্যাশবোর্ডেরও এদিন তিনি সূচনা করেন। বিশাল এক জনসমাবেশে ভাষণদানকালে প্রধানমন্ত্রী বলেন যে, স্বচ্ছ ভারত গড়ে তোলা ছিল মহাত্মা গান্ধীর এক স্বপ্নবিশেষ। তাঁর এই স্বপ্ন পূরণেই আজ সংকল্পবদ্ধ ১২৫ কোটি ভারতবাসী। শ্রী মোদী বলেন যে, সমগ্র দেশ আজ ইন্দোরকে দেখে অনুপ্রাণিত হতে পারে। কারণ, এই শহরটি দেশের পরিচ্ছন্নতম শহর হিসাবে পুরস্কৃত। পরিচ্ছন্নতা অভিযানের ক্ষেত্রে বিশেষ সাফল্য দেখানোর জন্য ঝাড়খন্ড, মহারাষ্ট্র এবং ছত্তিশগড়েরও বিশেষ প্রশংসা করেন তিনি। স্বাস্থ্য ব্যবস্থার ক্ষেত্রে এ পর্যন্ত অর্জিত সাফল্য ও অগ্রগতির কথাও এদিন উল্লেখ করেন প্রধানমন্ত্রী। তিনি বিশেষ আশা প্রকাশ করে বলেন যে, আগামী বছর মহাত্মা গান্ধীর সার্ধশত জন্মবার্ষিকীকালে তাঁর স্বপ্ন বাস্তবায়িত হতে চলেছে। নাগরিক পরিকাঠামোর আধুনিকীকরণের লক্ষ্যে কেন্দ্রীয় সরকারের প্রচেষ্টার কথাও উল্লেখ করেন প্রধানমন্ত্রী। স্বচ্ছ ভারত মিশন ছাড়াও, প্রধানমন্ত্রী আবাস যোজনা (শহরাঞ্চল), স্মার্ট নগরী প্রকল্প, অম্রুত, শহরাঞ্চলের জন্য দীনদয়াল জাতীয় জীবিকা মিশন ইত্যাদিরও উল্লেখ ছিল প্রধানমন্ত্রীর ভাষণে। ভারতের প্রথম স্মার্ট নগরী নয়া রায়পুরে কয়েকদিন আগে এক সুসংবদ্ধ নির্দেশ ও নিয়ন্ত্রণ কেন্দ্রের উদ্বোধন করে এসেছেন বলে জানান তিনি। শ্রী মোদী বলেন যে, এই ধরণের কর্মসূচি বর্তমানে রূপায়িত হচ্ছে মধ্যপ্রদেশের ৭টি শহরে। মধ্যপ্রদেশে নগরোন্নয়ন সম্পর্কিত অন্যান্য যে সমস্ত প্রকল্পের কাজ চলছে, তারও উল্লেখ করেন তিনি। প্রধানমন্ত্রী জানান যে, এই রাজ্যের ১ লক্ষেরও বেশি মানুষ তাঁদের একটি করে নিজস্ব বাসস্থানের সুযোগলাভ করেছেন। প্রধানমন্ত্রী বলেন যে, আগামী ২০২২ সালের মধ্যে সকলের জন্য বাসস্থান গড়ে তোলার লক্ষ্য পূরণে নিরলসভাবে কাজ করে চলেছে কেন্দ্রীয় সরকার। গত চার বছরে ১ কোটি ১৫ লক্ষের মতো বাসস্থান ইতিমধ্যেই নির্মিত হয়েছে এবং আগামী ২০২২ সালের মধ্যে সুনির্দিষ্ট লক্ষ্যমাত্রা পূরণে আরও প্রায় ২ কোটি বাসস্থান নির্মাণ করা হবে। প্রধানমন্ত্রী আবাস যোজনা যে কর্মসংস্থান ও নারী ক্ষমতায়নের পথ প্রশস্ত করেছে – একথারও উল্লেখ করেন তিনি। উন্নয়নের অন্যান্য ক্ষেত্রে অগ্রগতির একটি ছবিও এদিন ফুটে ওঠে প্রধানমন্ত্রীর বক্তব্যে। ……
পাকিস্তান অধিকৃত জম্মু ও কাশ্মীর থেকে বাস্তুচ্যুত ৫,৩০০ পরিবারকে ২০১৬ সালের পুনর্বাসন প্যাকেজে এবং ছাম্ব থেকে বাস্তুচ্যুত পরিবারগুলিকে জম্মু-কাশ্মীরের জন্য ২০১৫ সালের প্রধানমন্ত্রীর উন্নয়ন প্যাকেজের আওতায় নিয়ে আসার প্রস্তাবে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ১৯৪৭ সালে জম্মু-কাশ্মীরের ৫,৩০০টি বাস্তুচ্যুত পরিবারের মধ্যে যাঁরা প্রথমে রাজ্যের বাইরে থাকার সম্মতি দিয়েছিলেন এবং পরবর্তীতে ঐ রাজ্যে ফিরে এসেছিলেন, তাঁদের ২০১৬ সালের পাকিস্তান অধিকৃত জম্মু-কাশ্মীরের বাস্তুচ্যুত পরিবারের জন্য পুনর্বাসন প্যাকেজ এবং ছাম্ব এলাকার বাস্তুচ্যুত পরিবারগুলিকে ২০১৫ সালের জম্মু-কাশ্মীরের জন্য প্রধানমন্ত্রীর উন্নয়ন প্যাকেজের আওতায় নিয়ে আসার অনুমোদন দেওয়া হয়। এর ফলে, বর্তমান কর্মসূচির আওতায় এই পরিবারগুলি এককালীন ৫ লক্ষ ৫০ হাজার টাকা অর্থ সাহায্য পাবে। উল্লেখ্য, ১৯৪৭ সালে জম্মু-কাশ্মীরে পাকিস্তানের আগ্রাসনের ফলে পাকিস্তান অধিকৃত জম্মু-কাশ্মীর এলাকা থেকে ৩১,৬১৯টি পরিবার জম্মু-কাশ্মীরে চলে আসে। এদের মধ্যে ২৬,৩১৯টি পরিবার জম্মু-কাশ্মীরে বসবাস শুরু করে। ৫,৩০০টি পরিবার প্রথমে দেশের অন্যত্র বসবাস ক���ার ব্যাপারে সম্মত হয়। ১৯৬৫ এবং ১৯৭১ সালে ভারত-পাক যুদ্ধের সময় ছাম্ব নিয়াবাত এলাকার ১০,০৬৫টি পরিবার বাস্তুচ্যুত হয়। এদের মধ্যে ১৯৬৫-র যুদ্ধে ৩,৫০০ পরিবার এবং ১৯৭১-এর যুদ্ধে ৬,৫৬৫টি পরিবার জম্মু-কাশ্মীরে চলে আসে। ২০১৬ সালের ৩০শে নভেম্বর কেন্দ্রীয় মন্ত্রিসভা পাকিস্তান অধিকৃত জম্মু-কাশ্মীর এবং ছাম্ব নিয়াবাত এলাকা থেকে বাস্তুচ্যুত ৩৬,৩৮৪টি পরিবারের জন্য একটি প্যাকেজ অনুমোদন করে। পাকিস্তান অধিকৃত জম্মু-কাশ্মীর থেকে যে ৫,৩০০ বাস্তুচ্যুত পরিবার জম্মু-কাশ্মীরের বাইরে বসবাসের সিদ্ধান্ত নিয়েছিল, তারা এই প্যাকেজের আওতায় ছিল না। এই ৫,৩০০ পরিবারের মধ্যে যারা পরবর্তীতে জম্মু-কাশ্মীরে ফিরে এসেছিল তাদের এই প্যাকেজের আওতায় অন্তর্ভুক্ত করা হয়েছে।
সোমনাথ মন্দির চত্বরকে জলের ব্যবস্থা ও সবুজায়নের মাধ্যমে সাজিয়ে তোলার প্রস্তাব দিলেন প্রধানমন্ত্রী

আজ শ্রী সোমনাথট্রাস্টের ১১৬তম বৈঠকে যোগ দেন প্রধানমন্ত্রী শ্রী নরেন্দ্র মোদী। ট্রাস্টেরঅন্যান্য সদস্যদের মধ্যে এদিনের বৈঠকে উপস্থিত ছিলেন শ্রী লালকৃষ্ণ আদবানী, শ্রীঅমিত শাহ্‌, শ্রী কেশুভাই প্যাটেল, শ্রী পি কে লহেরি, শ্রী জে ডি পারমার এবং শ্রীহর্ষ নেওটিয়া। বৈঠকে শ্রী মোদীপরামর্শ দেন শ্রী সোমনাথ মন্দিরের সমগ্র এলাকাটি জল ও সবুজায়নের মাধ্যমে সাজিয়েতোলার। সেইসঙ্গে মন্দির ও সন্নিহিত এলাকায় বিভিন্ন ধরনের সুযোগ-সুবিধাসম্প্রসারণের ওপরও বিশেষ জোর দেন তিনি। প্রধানমন্ত্রীরমতে, ভারাভাল এবং প্রভাস পাতনকে ক্যাশলেস করে তোলার লক্ষ্যে ট্রাস্টের উচিৎসর্বতোভাবে প্রচেষ্টা চালিয়ে যাওয়া। তিনি বলেন, সবক’টি বড় বড় শহরেই বিশেষ বিশেষমহোৎসব আয়োজনের প্রয়োজন রয়েছে। এজন্য ট্রাস্টকে উদ্যোগ গ্রহণেরও প্রস্তাব দেনতিনি। বৈঠকে স্থির হয় যেশ্রী কেশুভাই প্যাটেল বর্তমান বছরে ট্রাস্টের চেয়ারম্যানের দায়িত্ব পালন করেযাবেন। /
গ্লাসগোতে সিওপি২৬ শীর্ষ সম্মেলনে “স্বচ্ছ প্রযুক্তি উদ্ভাবন ও স্থাপনাকে ত্বরান্বিত করা” – শীর্ষক অধিবেশনে প্রধানমন্ত্রীর ভাষণ

নতুন দিল্লি, ২ নভেম্বর, ২০২১ সুধীবৃন্দ, নমস্কার ! “ওয়ান সান, ওয়ান ওয়ার্ল্ড, ওয়ান গ্রিড” (এক সূর্য, এক বিশ্ব, এক গ্রিড) –এর সূচনায় আপনাদের সকলকে স্বাগত জানাই। আন্তর্জাতিক সৌর জোট ও বৃটেনের গ্রীণ গ্রিড ইনিশিয়েটিভের উদ্যোগের ফলে আজ আমার দীর্ঘ দিনের “ওয়ান সান, ওয়ান ওয়ার্ল্ড, ওয়ান গ্রিড”–এর স্বপ্ন বাস্তবায়িত হল। সুধীবৃন্দ, জীবাশ্ব জ্বালানীর সাহায্যে শিল্প বিপ্লব সংগঠিত হয়েছিল। জীবাশ্ব জ্বালানী ব্যবহার করে অনেক দেশ সমৃদ্ধ হয়েছে, কিন্তু আমাদের পৃথিবী, আমাদের পরিবেশ আরো দরিদ্র হয়েছে। জীবাশ্ব জ্বালানীর কারণে ভূ-রাজনৈতিক উত্তেজনার সৃষ্টি হয়েছে। কিন্তু আজ প্রযুক্তি আমাদের একটি বিকল্পের সন্ধান দিয়েছে। সুধীবৃন্দ, হাজার হাজার বছর আগে সূর্য উপনিষদে বলা হয়েছিল, সূর্যাদ ভবন্তি ভূতানি, সূর্যেণ পালিতাণি তু ।। অর্থাৎ সূর্যের থেকেই সব কিছুর সৃষ্টি। সব শক্তির উৎস সূর্য। সূর্যের মাধ্যমে যে শক্তি পাওয়া যায়, তার সাহায্যে সব কিছ পরিচালিত হয়। পৃথিবীতে জীবনের সৃষ্টির সময় থেকে সব জীবের জীবনচক্র এবং তাদের জীবনযাত্রা সূর্যোদয় এবং সূর্যাস্তের সঙ্গে যুক্ত। যতক্ষণ প্রকৃতির সঙ্গে এই যোগাযোগ বজায় ছিল, ততদিন আমাদের গ্রহ সুস্থ ছিল। কিন্তু আধুনিক যুগে সূর্যের তৈরি শৃঙ্খলকে অতিক্রম করে মানুষ এগিয়ে যাওয়ার চেষ্টা করেছে। তার ফলে প্রাকৃতিক ভারসাম্য বিঘ্নিত হয়েছে এবং মানুষ তার পরিবেশকে ধ্বংস করেছে। আমরা যদি প্রকৃতির সঙ্গে জীবনের সমতা ফিরিয়ে আনতে চাই, তাহলে সূর্যের আলোকিত পথ আমাদের অনুসরণ করতে হবে। মানব জাতিকে রক্ষা করতে আরো একবার আমাদের সূর্যের সঙ্গে চলতে হবে। সুধীবৃন্দ, এক বছরে মানব জাতি যে পরিমাণ শক্তি ব্যবহার করে, সূর্য সেই পরিমাণ শক্তি পৃথিবীকে এক ঘন্টায় দেয় এবং এই বিপুল শক্তি সম্পূর্ণ স্বচ্ছ ও স্থিতিশীল। সৌর শক্তির একমাত্র সমস্যা হল এটি শুধু দিনের বেলা পাওয়া যায়, আর প্রকৃতির ওপর নির্ভর করতে হয়। “ওয়ান সান, ওয়ান ওয়ার্ল্ড, ওয়ান গ্রিড”হল এই সমস্যার সমাধান। বিশ্বজুড়ে গ্রিডের থেকে স্বচ্ছ জ্বালানি সব জায়গায়, সব সময় পাওয়া যাবে। এর ফলে জ্বালানী সঞ্চয়ের প্রয়োজনীয়তা কমবে এবং সৌর প্রকল্পের উপযোগিতা বাড়বে। এই সৃজনশীল উদ্যোগ কার্বনের নিঃসরণ কমাবে, পাশাপাশি জ্বালানী ক্ষেত্রে ব্যয় হ্রাস করবে। একই সঙ্গে বিভিন্ন অঞ্চল ও দেশগুলির মধ্যে সহযোগিতার নতুন বাতাবরণ সৃষ্টি করবে। এক সূর্য, এক বিশ্ব, এক গ্রিড এবং পরিবেশবান্ধব গ্রিড উদ্যোগের সমন্বয়ে বিশ্বজুড়ে একটি সমন্বিত বিপুল গ্রিড গড়ে তোলা যাবে বলে আমি আশাবাদী। আমি আজ আপনাদের একটি তথ্য জানাতে চাই। আমাদের মহাকাশ গবেষণা সংস্থা ইসরো পৃথিবীর জন্য একটি সৌর শক্তি গণনার অ্যাপ্লিকেশন তৈরি করেছে। এই ক্যালকুলেটরটির সাহায্যে কৃত্রিম উপগ্রহ থেকে প্রাপ্ত তথ্যের মাধ্যমে পৃথিবীর যে কোনো জায়গার সৌর শক্তির সম্ভবানা সম্পর্কে পরিমাপ করা যাবে। কোনো নির্দিষ্ট অঞ্চলে সৌর প্রকল্প কতটা কার্যকর হবে, তা এই অ্যাপ্লিকেশনের মাধ্যমে জানা যাবে। এর ফলে “ওয়ান সান, ওয়ান ওয়ার্ল্ড, ওয়ান গ্রিড”–এর উদ্যোগ আরো শক্তিশালী হবে। সুধীবৃন্দ, আরো একবার আমি আন্তর্জাতিক সৌরজোটকে অভিনন্দন জানাই, আমার বন্ধু বরিসকে তাঁর সহযোগিতার জন্য ধন্যবাদ। যে সব দেশের নেতৃবৃন্দ আজ এখানে উপস্থিত হয়েছেন, তাদের সকলকে আমার কৃতজ্ঞতা জানাই। ধন্যবাদ ! (প্রধানমন্ত্রীর মূল ভাষণটি হিন্দিতে ছিল)
মরুভূমিতে রূপান্তর, জমির অনুর্বরতা ও খরা প্রতিরোধের বিষয়ে রাষ্ট্রসংঘের উচ্চপর্যায়ের আলোচনায় প্রধানমন্ত্রী মূল ভাষণ দিয়েছেন

ভারতে বিগত ১০ বছরে প্রায় ৩০ লক্ষ হেক্টর জমিতে বনসৃজনের মাধ্যমে দেশের মোট ভূমির এক চতুর্থাংশে বনাঞ্চল গড়ে তোলা সম্ভব হয়েছে : প্রধানমন্ত্রী জমির অনুর্বরতা দূর করে অম্ল ক্ষারের সমতা আনার বিষয়ে ভারত তার জাতীয় অঙ্গীকার অর্জন করতে চলেছে : প্রধানমন্ত্রী ২০৩০ সালের মধ্যে ২ কোটি ৬০ লক্ষ হেক্টর জমিকে উর্বর করে তোলার মাধ্যমে আড়াইশো থেকে তিনশো কোটি টন অতিরিক্ত কার্বন নিঃসরণ হ্রাসের লক্ষ্যমাত্রা অর্জন হবে বিজ্ঞান সম্মত পদ্ধতিতে জমির উর্বরতা ফিরিয়ে আনার জন্য ভারতে একটি উৎকর্ষ কেন্দ্র গড়ে তোলা হচ্ছে আমাদের ভবিষ্যৎ প্রজন্মের জন্য সুন্দর একটি পৃথিবী রেখে যাওয়া আমাদের পবিত্র কর্তব্য : প্রধানমন্ত্রী প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে মরুভূমিতে রূপান্তর, জমির অনুর্বরতা ও খরা প্রতিরোধের বিষয়ে রাষ্ট্রসংঘের উচ্চপর্যায়ের আলোচনার মূল ভাষণ দিয়েছেন। রাষ্ট্রসংঘের মরুভূমিতে রূপান্তর প্রতিহত করার কনভেনশন (ইউনাইটেড নেশনস কনভেনশন টু কমব্যাট ডেজার্টিফিকেশন – ইউএনসিসিবি) -এর অংশীদারদের সম্মেলনের চতুর্দশ অধিবেশনে সভাপতি হিসেবে প্রধানমন্ত্রী উদ্বোধনী অনুষ্ঠানে বক্তব্য পেশ করেছেন। সব জীবন ও জীবিকাকে ভূমি মৌলিক সহায়তা জোগায় বলে উল্লেখ করে জমি ও সম্পদের উপর যে বিপুল চাপ রয়েছে, শ্রী মোদী তা প্রশমনে আহ্বান জানিয়েছেন। তিনি বলেছেন, “ স্পষ্টতই আমাদের অনেক কাজ করতে হবে। আমরা সেটা করতে পারি। আর আমরা একসঙ্গে এটা করবো।” জমির অনুর্বরতা রোধে ভারত কি কি পদক্ষেপ নিয়েছে, প্রধানমন্ত্রী সে বিষয়ে বিস্তারিত জানিয়েছেন। তিনি বলেছেন, আন্তর্জাতিক ফোরামে ভারত জমির অনুর্বরতার সমস্যাটিকে তুলে ধরেছে। ২০১৯ সালের দিল্লি ঘোষণা জমির উপর ন্যস্ত দায়িত্ব এবং আরো বেশি অধিকারের আহ্বান জানিয়েছে এবং লিঙ্গ সংবেদী সংস্কারমূলক প্রকল্পের উপর গুরুত্ব দিয়েছে। ভারতে বিগত ১০ বছরে প্রায় ৩০ লক্ষ হেক্টর জমিতে বনসৃজন হয়েছে। এর ফলে দেশের মোট ভূমির এক চতুর্থাংশে বনাঞ্চল গড়ে তোলা সম্ভব হয়েছে বলে শ্রী মোদী জানান। প্রধানমন্ত্রী জানান, জমির অনুর্বরতা দূর করে অম্ল ক্ষারের সমতা আনার বিষয়ে আমরা আমাদের জাতীয় অঙ্গীকার অর্জন করতে চলেছি। “২০৩০ সালের মধ্যে ২ কোটি ৬০ লক্ষ হেক্টর জমিকে উর্বর করে তোলার জন্য উদ্যোগ নেওয়া হয়েছে। এর ফলে আড়াইশো থেকে তিনশো কোটি টন অতিরিক্ত কার্বন নিঃসরণ কমানোর যে প্রতিশ্রুতি ভারত দিয়েছে, সেই লক্ষ্য অর্জিত হবে”। প্রধানমন্ত্রী এই প্রসঙ্গে গুজরাটের কচ্ছের রণের বন্নি অঞ্চলের উদাহরণ দিয়েছেন। জমির উর্বরতা ফিরিয়ে আনার মাধ্যমে মাটির সুস্বাস্থ্য নিশ্চিত হয়, জমির উর্বরতা ও খাদ্য সুরক্ষা বাড়ায় এবং জীবিকার মানোন্নয়ন ঘটায়। এই অঞ্চলে জমির উর্বরতা ফিরিয়ে আনার জন্য ঘাস জমির ব্যবস্থা করা হয়। যার ফলে জমির অনুর্বরতার সমস্যা প্রাকৃতিকভাবে দূর হয়। এর সাহায্যে পশুচারণ ক্ষেত্র গড়ে ওঠে এবং পশুপালনকে জীবিকা হিসেবে মানুষ গ্রহণ করে। শ্রী মোদী বলেছেন, “একই মানসিকতায় আমাদের দেশীয় প্রযুক্তির সাহায্যে জমির উর্বরতা ফিরিয়ে আনতে ফলপ্রসূ কৌশল গ্রহণ করতে হবে”। দক্ষিণ – দক্ষিণ সহযোগিতার মাধ্যমে ভারত, বন্ধুভাবাপন্ন উন্নয়নশীল রাষ্ট্রগুলিকে জমির উর্বরতা ফিরিয়ে আনতে প্রয়োজনীয় কৌশল গ্রহণে সাহায্য করছে। বিজ্ঞান সম্মত পদ্ধতিতে জমির উর্বরতা ফিরিয়ে আনার জন্য ভারতে একটি উৎকর্ষ কেন্দ্র গড়ে তোলা হচ্ছে বলে প্রধানমন্ত্রী জানিয়েছেন। তিনি তার ভাষণের শেষে বলেছেন, “মানুষের কাজের জন্য জমির যে ক্ষতি হয়েছে, সেটিকে পূরণ করে বিপরীত দিকে এগিয়ে চলা সমগ্র মানব জাতির সমষ্টিগত দায়িত্ব। আমাদের ভবিষ্যৎ প্রজন্মের জন্য সুন্দর এক পৃথিবী রেখে যাওয়া আমাদের পবিত্র কর্তব্য।“
গণেশচতুর্থী উপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর

গণেশচতুর্থীর পুণ্য মুহূর্তে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “সকলকে জানাই গণেশ চতুর্থীর অভিনন্দন। গণেশ দেবতারআশীর্বাদ বর্ষিত হোক আমাদের সকলের ওপর। গণপতি বাপ্পা মরিয়া”!
কেন্দ্রীয় সরকারি কর্মচারী ও পেনশন-প্রাপকদের অতিরিক্ত আরও এক  কিস্তি মহার্ঘ্য ভাতা দেওয়ার প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে কেন্দ্রীয় সরকারি কর্মচারী ও পেনশন-প্রাপকদের অতিরিক্ত আরেক কিস্তি মহার্ঘ্য ভাতা দেওয়ার প্রস্তাব অনুমোদন করা হয়েছে। মন্ত্রিসভার এই সিদ্ধান্তের ফলে মূল বেতন বা পেনশনের বর্তমান হার ১৭ শতাংশের ওপর আরও ৪ শতাংশ মহার্ঘ্য ভাতা দেওয়া হবে। ভাতা বৃদ্ধির এই সিদ্ধান্ত চলতি বছরের পয়লা জানুয়ারি থেকেই কার্যকর হচ্ছে। এর ফলে, ২০২০-২১ অর্থবর্ষে (২০২০’র জানুয়ারি থেকে ২০২১ – এর ফেব্রুয়ারি পর্যন্ত) সরকারের ১২ হাজার ৫১০ কোটি ৪ লক্ষ টাকা ব্যয় হবে। ভাতা বৃদ্ধির এই সিদ্ধান্তে ৪৮ লক্ষ ৩৪ হাজার কেন্দ্রীয় সরকারি কর্মচারী এবং ৬৫ লক্ষ ২৬ হাজার পেনশন-প্রাপক উপকৃত হবেন। সপ্তম কেন্দ্রীয় বেতন কমিশনের ওপর ভিত্তি করে মহার্ঘ্য ভাতা বৃদ্ধির এই সিদ্ধান্ত গৃহীত হয়েছে।
নদী বিকাশ ও জলসম্পদের ব্যবস্থাপনা ক্ষেত্রেভারত-নেদারল্যান্ডসসহযোগিতা  :  সম্মতি কেন্দ্রীয় মন্ত্রিসভার

জলসম্পদেরব্যবস্থাপনা ক্ষেত্রে দ্বিপাক্ষিক সহযোগিতা প্রসারের লক্ষ্যে কেন্দ্রীয় জলসম্পদ,নদী বিকাশ ও গঙ্গার পুনরুজ্জীবন মন্ত্রক এবং নেদারল্যান্ডসের পরিকাঠামো ও পরিবেশ মন্ত্রকেরমধ্যে একটি মউ সম্পাদনের প্রস্তাবে বৃহস্পতিবার অনুমোদন দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে এদিন অনুষ্ঠিত হয় মন্ত্রিসভার বৈঠক। মউ-এরশর্ত অনুযায়ী, আঞ্চলিক, জাতীয়তথা আন্তর্জাতিক পর্যায়ে জলসম্পদের বিকাশ ওব্যবস্থাপনার লক্ষ্যে দু’দেশের সরকার একযোগে কাজ করে যাবে। এজন্য পারস্পরিকঅভিজ্ঞতা এবং বিশেষজ্ঞের পরামর্শ বিনিময়ের ওপর বিশেষ জোর দেওয়া হবে। জলসম্পদেরদক্ষ ব্যবহার, নদী উপত্যকা সম্পর্কিত ব্যবস্থা গ্রহণ, জলের গুণও মান সম্পর্কিত বিষয়, বর্জ্য জল শোধন প্রক্রিয়ার মাধ্যমে পুনর্ব্যবহারযোগ্য করেতোলা সহ সংশ্লিষ্ট বিভিন্ন কাজে সাহায্য নেওয়া হবে প্রযুক্তি ও উদ্ভাবনপ্রচেষ্টার। দ্বিপাক্ষিকসহযোগিতা প্রসার সম্পর্কিত এই মউ-এর আওতায় সমীক্ষা সফরের মাধ্যমে জ্ঞান ও অভিজ্ঞতাবিনিময়, আলোচনা বৈঠক ও সম্মেলনের আয়োজন, যৌথ উদ্যোগে গবেষণা এবং প্রশিক্ষণ ওদক্ষতা বৃদ্ধির কর্মসূচি, প্রশিক্ষণ সম্পর্কিত বিনিময় সফর এবং সংশ্লিষ্ট অন্যান্যপ্রচেষ্টার ওপর বিশেষ গুরুত্ব আরোপ করা হবে। কাজের অগ্রগতি দেখভালের জন্য গঠিত হবেএক যৌথ কর্মীগোষ্ঠী। দ্বিপাক্ষিকএই সহযোগিতা প্রসারের মধ্য দিয়ে দুটি দেশই কারিগরি এবং প্রাতিষ্ঠানিক দিক থেকেবিশেষভাবে উপকৃত হবে। প্রসঙ্গতউল্লেখ্য, কেন্দ্রীয় জলসম্পদ, নদী বিকাশ এবং গঙ্গার পুনরুজ্জীবন মন্ত্রক জলসম্পদেরবিকাশ ও ব্যবস্থাপনার লক্ষ্যে অন্যান্য দেশের সঙ্গেও যৌথ উদ্যোগ গড়ে তুলতে আগ্রহী।নদী উপত্যকার ব্যবস্থাপনা ও পরিকল্পনা, সুসংবদ্ধ জলসম্পদের পরিচালন, দূষণ হ্রাস,জলের গুণগত মান বৃদ্ধি, বর্জ্য জলকে শোধন প্রক্রিয়ার মাধ্যমে পুনর্ব্যবহারযোগ্যকরে তোলা ইত্যাদি ক্ষেত্রে নেদারল্যান্ডস যে সাফল্য দেখিয়েছে সে কথা মনে রেখেই ঐদেশের সঙ্গে জ্ঞান ও অভিজ্ঞতা বিনিময়ে উৎসাহ প্রকাশ করেছে ভারত।
দূরভাষবার্তায় ডঃ অ্যাঞ্জেলা মার্কেলকে শুভেচ্ছা ও অভিনন্দন জানালেন শ্রী নরেন্দ্র মোদী

উপর্যুপরিচারবার যুক্তরাষ্ট্রীয় জার্মানি সাধারণতন্ত্রের চ্যান্সেলর নির্বাচিত হওয়ায় ডঃঅ্যাঞ্জেলা মার্কেলকে এক দূরভাষ বার্তার মাধ্যমে শুভেচ্ছা ও অভিনন্দন জানালেনপ্রধানমন্ত্রী শ্রী নরেন্দ্র মোদী। চ্যান্সেলরমার্কেল-এর বলিষ্ঠ নেতৃত্বে জার্মানি যেভাবে এগিয়ে চলেছে, তার অকুন্ঠ প্রশংসা করেনপ্রধানমন্ত্রী। তিনি বলেন, জার্মানির নেত্রী হিসেবে চ্যান্সেলর মার্কেল ইউরোপেরবিভিন্ন বিষয়ে এক কেন্দ্রীয় ভূমিকা পালন করে চলেছেন। চ্যান্সেলরমার্কেলের সঙ্গে নিরন্তরভাবে কর্মপ্রচেষ্টায় যুক্ত থাকার অঙ্গীকারের কথাওপুনরুচ্চারণ করেছেন শ্রী নরেন্দ্র মোদী। তিনি বলেছেন, ভারত-জার্মানি দ্বিপাক্ষিকসম্পর্ককে আরও গভীর ও নিবিড় করে তুলতে ভারত জার্মানির সঙ্গে কাজ করে যেতে আগ্রহী। জার্মানিরপ্রেসিডেন্ট ফ্র্যাঙ্ক ওয়াল্টার স্টেইনমারের আসন্ন ভারত সফরের জন্য তিনি বিশেষভাবেউদগ্রীব হয়ে রয়েছেন বলে জানিয়েছেন ভারতের প্রধানমন্ত্রী। মিঃস্টেইনমার এ মাসের ২২ থেকে ২৬ তারিখ পর্যন্ত এ দেশ সফর করবেন বলে স্থির হয়েছে। /…
নারকেল উন্নয়ন পর্ষদের চেয়ারম্যান পদটি নন – এক্সিকিউটিভ পদমর্যাদার করার জন্য ১৯৭৯ সালের নারকেল উন্নয়ন পর্ষদ আইনে পরিবর্তন করার অনুমোদন দিয়েছে কেন্দ্রীয় মন্ত্রিসভা

নতুন দিল্লি, ৮ই জুলাই, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কৃষি, সহযোগিতা ও কৃষক কল্যাণ দপ্তরের একটি প্রস্তাব অনুমোদিত হয়েছে। এই প্রস্তাব অনুযায়ী নারকেল উন্নয়ন পর্ষদের চেয়ারম্যান এখন থেকে নন –এক্সিকিউটিভ পদমর্যাদার হবেন। এর ফলে সার্বিকভাবে নারকেল চাষিরা উপকৃত হবেন।
‘আর্থিকনীতি – ভবিষ্যতের লক্ষ্যে’  :   বিশেষজ্ঞ ও অর্থনীতিবিদদের সঙ্গে মতবিনিময়ে মিলিত হলেন প্রধানমন্ত্রী

মঙ্গলবার এখানেনীতি আয়োগ আয়োজিত এক বিশেষ বৈঠকে বিশিষ্ট অর্থনীতিবিদ ও বিশেষজ্ঞদের সঙ্গে ‘আর্থিকনীতি – ভবিষ্যতের লক্ষ্যে’ এই বিষয়টি সম্পর্কে মতবিনিময় করেন প্রধানমন্ত্রী শ্রীনরেন্দ্র মোদী। বিশেষজ্ঞ ওঅর্থনীতিবিদদের সঙ্গে আলোচনাকালে কৃষি, দক্ষতা বিকাশ ও কর্মসংস্থানের সুযোগ সৃষ্টি,কর ব্যবস্থা ও মাশুল নীতি, শিক্ষা, ডিজিটাল প্রযুক্তি, আবাসন, পর্যটন, ব্যাঙ্কিং,প্রশাসনিক সংস্কার, তথ্য ও পরিসংখ্যান-চালিত নীতি বিশ্লেষণ এবং উন্নয়নের লক্ষ্যেভবিষ্যতের কর্মপন্থা সহ অর্থনৈতিক কর্মপ্রচেষ্টার বিভিন্ন বিষয় উঠে আসে। এইপ্রসঙ্গে অর্থনীতিবিদ ও বিশেষজ্ঞরা তাঁদের ব্যক্তিগত মতামতও প্রধানমন্ত্রীর সামনেতুলে ধরেন। বৈঠকেঅংশগ্রহণকারী বিশিষ্টজনদের মতামত, পরামর্শ ও চিন্তাভাবনার জন্য তাঁদের ধন্যবাদজানান শ্রী নরেন্দ্র মোদী। দক্ষতা বিকাশ ও পর্যটনের মতো ক্ষেত্রগুলিতে উদ্ভাবনীচিন্তাভাবনার জন্য তিনি তাঁদের আহ্বান জানান। সংসদে বাজেটপেশের সময় এগিয়ে নিয়ে আসা প্রসঙ্গে প্রধানমন্ত্রী বলেন, দেশের প্রকৃত অর্থনীতিরওপর তা এক বিশেষ প্রভাব ফেলবে। কারণ, আমাদের বর্তমান বাজেট পেশের সময়সূচি অনুযায়ীব্যয় অনুমোদন প্রক্রিয়া সম্পূর্ণ হয় বর্ষার প্রারম্ভে। এরফলে, বর্ষার প্রাক্‌-মরশুমেরউৎপাদনশীলতার সময়ে সরকারি কর্মসূচিগুলি তুলনামূলকভাবে অনেক পিছিয়ে পড়ে। এই বিষয়টিসম্পর্কে বিশেষ চিন্তাভাবনা করেই বাজেট পেশের সময় এগিয়ে নিয়ে আসা হয়েছে বলে জানানশ্রী নরেন্দ্র মোদী। তিনি বলেন, এই নতুন ব্যবস্থায় নতুন অর্থ বছর শুরু হওয়ার আগেইব্যয়-বরাদ্দ অনুমোদনের কাজ সম্পূর্ণ হবে। এদিনের বৈঠকেউপস্থিত ছিলেন কেন্দ্রীয় অর্থমন্ত্রী শ্রী অরুণ জেটলি, পরিকল্পনা প্রতিমন্ত্রীশ্রী রাও ইন্দরজিৎ সিং এবং নীতি আয়োগের চেয়ারম্যান শ্রী অরবিন্দ পানাগারিয়া সহকেন্দ্রীয় সরকার ও নীতি আয়োগের পদস্থ আধিকারিকরা। মঙ্গলবারের এইবৈঠকে উপস্থিত থেকে যে সমস্ত বিশেষজ্ঞ ও অর্থনীতিবিদ প্রধানমন্ত্রীর সঙ্গে আলোচনাও মতবিনিময়ে মিলিত হন, তাঁদের মধ্যে ছিলেন – অধ্যাপক প্রবীণ কৃষ্ণ, অধ্যাপক সুখপালসিং, অধ্যাপক বিজয় পাল শর্মা, শ্রী নীলকান্ত মিশ্র, শ্রী সুরজিৎ ভাল্লা, ডঃ পুলকঘোষ, ডঃ গোবিন্দ রাও, শ্রী মাধব চবন, ডঃ এন কে সিং, শ্রী বিবেক দাহেজিয়া, শ্রী প্রমথসিনহা, শ্রী সুমিত বসু এবং শ্রী টি এন নিনান।
অন্ধ্রপ্রদেশ রাজ্য পুনর্গঠন আইনের আওতায় বিশেষ আর্থিক সহায়তাদানের প্রস্তাবে সম্মতি কেন্দ্রীয় মন্ত্রিসভার

বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে অন্ধ্রপ্রদেশের জন্য বিশেষ আর্থিক সহায়তাদানেরপ্রস্তাবটি মঞ্জুর করা হয়। এর আওতায় বাইরের সাহায্যপুষ্ট প্রকল্পগুলিতে বিশেষবরাদ্দ এবং পোলাভারাম প্রকল্পে জলসেচ সম্পর্কিত সুযোগ-সুবিধা প্রসারে অর্থ সহায়তারসংস্থান রয়েছে। প্রথমটির ক্ষেত্রে ২০১৫-১৬ থেকে ২০১৯-২০ অর্থ বছর পর্যন্ত কেন্দ্রের প্রদেয়অংশহিসেবে অতিরিক্ত আর্থিক সহায়তাদানের ব্যবস্থার কথা বলা হয়েছে। অন্যদিকে,দ্বিতীয়টির ক্ষেত্রে পোলাভারাম প্রকল্পে সেচ সংক্রান্ত সুযোগ-সুবিধা প্রসারেব্যয়ের বাকি অংশের ১০০ শতাংশ পর্যন্ত আর্থিক সহায়তা দেওয়া হবে। প্রসঙ্গত উল্লেখ্য, অন্ধ্রপ্রদেশ রাজ্য পুনর্গঠন আইন, ২০১৪-র আওতায় দেওয়াপ্রতিশ্রুতি অনুযায়ী ইতিমধ্যেই ২০১৬-১৭ অর্থ বছরে অন্ধ্রপ্রদেশের অনুকূলে দেওয়াহয়েছে ১,৯৭৬ কোটি ৫০ লক্ষ টাকা বিশেষ সহায়তাদান কর্মসূচিরআওতায়। রাজ্য পুনর্গঠন আইন কার্যকর হওয়ার পর থেকে এ পর্যন্ত অন্ধ্রপ্রদেশকেদেওয়া হয়েছে মোট ১০,৪৬১ কোটি ০৪ লক্ষ টাকা। এর মধ্যে ৪,৪০৩ কোটি টাকা দেওয়া হয়২০১৪-১৫ সালে এবং ২ হাজার কোটি টাকা মঞ্জুর করা হয় ২০১৫-১৬ অর্থ বছরে। অন্যদিকে,২০১৬-১৭ আর্থিক বছরটিতে ঐ রাজ্যের অনুকূলে দেওয়া হয়েছে ৪,০৫৮ কোটি ০৪ লক্ষ টাকা। /